LidanRubinov/Halacha-QA huggingface dataset:
שאלה: יחסנו לסכסוך הישראלי פלסטיני - המשך: הרב, על התשובה. הסוגיה מאוד מטרידה אותי ואני באמת רוצה לברר אותה בתמימות לעומק. בתור בוגר של הציבור "הציוני הדתי" כחלק מהחברה עד היום, אני יכול להעיד שבכל הקשור לסכסוך החינוך שקיבלתי היה כמעט תמיד רק בנוגע הזכות שלנו על הארץ. וההתיחסות ל"צד השני" היה בעיקר ואולי רק בתור קולקטיב לאומי אויב. אני חושב שעם השנים בעיקר על ידי היחשפות לתורת הרב קוק מגיל צעיר פיתחתי זהות ורגישות אונברסאלית- שבאנו לעולם לתקן אותו ויש לנו אחריות כלפי המציאות. כיום כאשר יש לנו מדינה חזקה ואנחנו שולטים ללא עורערין במיעוט הערבי אני מרגיש שהתיקון עולם חייב להתחיל פה בארץ הקודש, ארץ ה על ידי רדיפת ה בפעול. המצב היום נראה לי כ"עולם הפוך", הציבור הדתי ציוני נחשב ופעול כמחנה ניצי לאומי במקום שהייתי חושב שדוקא לו יש את המחויבות לרדוף אחרי ה ולהיות רגיש יותר למיעוט החי בקרבוכחלק מאמונתו הדתית והקשר שלו להיסטוריה היהודית הייחודית (להבדיל) השאלה נשאלה בהמשך לשאלה "יחסנו לסכסוך הישראלי פלסטיני"
תשובה: אכן יש לרדוף אך אמיתי תלוי ברצון אמיתי. יש להבחין בין זכויות לאומיות לבין זכויות פרטיות. יש הצעות אולם יש צורך בהסכמה לקבלן. אני משתתף בפגישות עם מנהיגי דת ערביים. הנושא מסובך ומורכב ולא ניתן לפותרו בסיסמאות.
שאלה: לחכות לאחר שמן בשרי: לכבוד הרב. האם הוא לא צריך להמתין 6 שעות אחרי אכילת פלאפל בשרי, לפי טעם הטור שמסביר את ההמתנה בין בשר לחלב בגלל שהבשר מוציא שומן ומשאיר טעם גם בפה. השאלה נשאלה בהמשך לשאלה "להמתין אחרי פלאפל בשרי"
תשובה: לפי פשט השולחן ערוך, אם לא אכל בשר ממש אין צורך להמתין שש שעות. אולם כיום גם הספרדים נוהגים להמתין שש שעות.
שאלה: ד"ת מפי אישה לקהל גברים ונשים: לרב, במניין שלנו מקובל שלאחר תפילת מוסף של שבת מתכנס הקהל (בחדר ייעודי ובישיבה נפרדת) לשמיעת ד"ת ואח"כ יש קידוש משותף. שאלתי: מה דעת הרב לגבי אמירת ד"ת מפי אישה לקהל המתפללים (גברים ונשים)? בשורות טובות ישועות ונחמות.
תשובה: לא מכובד שאשה תגיד דבר תורה לגברים ונשים. אין ממש איסור, אך זה לא תואם את סדרי ניהול חיי הקהילה על פי תורת ישראל.
שאלה: ספר אלקטרוני - המשך השאלה: לתשובת הרב, אבל הרב לא הסביר מהי הפעולה האסורה בשבת כשמדפדפים? השאלה נשאלה בהמשך לשאלה "ספר אלקטרוני ebook reader"
תשובה: כל פעןלה חשמלית יש בה סגירת מעגל. החזון איש כתב שיש בה משום בונה ועוד כמה פוסקים. אך רבים קיבלו את הדעה שבפעולה של סגירת מעגל יש איסור מוליד. כך פסק הרב אוירבאך זצ"ל ויבדל"א הגר"ע יוסף שליט"א ועוד פוסקים רבים.
שאלה: קייאקים במקום מעורב: האם מותר ללכת בזמן שיש עננים ואין שמש כלל. (כך שלא בטוח שתהיה שם אחת שתשתזף וכיוצא בזה אך לעולם אין לדעת) לשייט קייקאים שבו יש גם בנות (מקום כזה חייב להיות מעורב)?
תשובה: להשתדל לשוט באזורים הצנועים, אדם שנפגש בחוסר צניעות ימשיך הלאה ולא ישאר באותו אזור.
שאלה: פלטה שבת: האם מותר ליצוק מים קרים לתוך סיר בערב שבת, לפני כניסת שבת כך שהמים יתבשלו בתוך השבת?
תשובה: מותר אין איסור בישול בשבת במעשה כזה, ולא גזירת ח שמא יחתה בפלטה. (למנוע מכשול פוטנציאלי עדיף שיהיו התבשילים מבושלים שאם מעבירים סיר בפלטה ממקום שלא חם למקום חם גורם שהתבשיל מתבשל ע"י מעשה שבת)
שאלה: נשמת כל חי בהושענא רבה: אם אדם נדר שיאמר נשמת כל חי מול עשרה. ואומר את הנשמת כל חי יחד עם כולם כמו שנוהגים בהושענא רבה. האם זה נחשב לקיום הנדר?
תשובה: אם לזה הוא כיוון זה אפשרי. אבל לא ראוי לנדור נדרים, אלא לומר בלי נדר.
שאלה: החברה של אבי בחתונה: אני יתומה מאם ומתחתנת בעוד שבוע. לאבי יש חברה(גרושה) כ-9 שנים והיא מתלווה אליו לחופה. שאלתי היא, האם מותר לה לתת לי לשתות מכוס היין כאשר הרב מברך? או שמא רק מישהי ממשפחת הכלה (אחיות, דודות) רשאיות לעשות זאת?
תשובה: לא! היא לא אימך ולא אשת אביך. שהחתן יגיש לך את הכוס
שאלה: חידוד חשוב: ברוב המקומות לא מקפידים ומשתמשים באותו כלי לצ יפס ולסלטים ומכניסים אותו למנה גם בבשר וגם בפלאפל,יכול להיות מקרה של מיכל שמן גדול עם רשת לצ יפס ורשת לשניצל,האם במקרים האלה גם לא צריך להמתין? ישר כח השאלה נשאלה בהמשך לשאלה "להמתין אחרי פלאפל בשרי"
תשובה: לפי השולחן ערוך, אם לא אכל בשר ממש אלא רק תבשיל שהיה בו בשר, אין צורך להמתין שש שעות. אולם כיום גם הספרדים נוהגים להמתין שש שעות.
שאלה: לבקר הורים ביום טוב: האם כמו שיש ענין לבטל תורה ולבקר את רבו ביו"ט, האם צריך גם לבקר את הוריו ביו"ט שהוקש כבודם לכבוד המקום?
תשובה: מסתבר שמדין כיבוד אב ואם, אם רצונם בכך, חייב לבקרם. בשורות טובות
שאלה: נקרעה הקופסא של התפילין: נקרעה לי הקופסה שבה שמים את התפילין של היד. מה אני אמור לעשות? מותר להניח תפילין עם הבעיה הזו?
תשובה: התפילין לא נפסלו עם הקופסא שבה שמים את התפילין לאחר השימוש נשברה. קנה חדשה. כמובן שכל Zה שייך רק לאחר חול המועד.
שאלה: קידוש ע"י לא שומר תורה: וחג שמח אבי אינו מקפיד על מצוות אך חונך מבית לחינוך דתי מאוד,כמו כן הוא מבקש ממני דבר תורה כל שבת ומקפיד לא לחלל שבת לידנו בכלל,אני מאמין שגם כשהוא לבד הוא לא עושה דברים כמו טלוויזיה וכו. האם הוא יכול להוציא אותנו ידי חובת קידוש? וודאי שאם אגיד לו חלילה שלא הוא יכעס מאוד ויפסיק את כל התמיכה שלו בי כבחור ישיבה ויהיה חילול ה גדול. מה יש לעשות?
תשובה: כיון שאביך מאמין בה' הוא יכול להוציא אותך ידי חובה. ובנוסף לכך אתה מעריך שהוא שומר שבת. חשוב שתהיה מופת במשפחתך לקיום מצוות, ולכיבוד אב ואם. וכך כול המשפחה תתחזק.
שאלה: אהבת ה  בעולם הזה: לכבוד הרב! ברוך ה הצלחתי להתגבר על התאוות הגשמיות למיניהן, ומה שאני מחפש זה להתענג על ה. אני משתדל לעובדו ככל יכולתי, בוכה בתפילות מתוך כיסופים אליו, אך אני מתוסכל כי לא ניתן בעוה"ז להרגיש דבקות אמיתית בקב"ה שהרי הדבקות האמיתית היא שהנשמה מתרפקת על דודה וזה רק בעוה"ב. איך אפשר לחיות בתסכול כזה במשך כל חיינו בעוה"ז, אני מרגיש שאין לי זמן בעולם בו אני יכול פשוט להתענג על ה ולכן אין לי טעם לחיות (אני יכול להמשיל זאת לבעל שמשקיע מאוד בשביל אשתו ולא ניתנת לו אפשרות להתייחד עמה ולבטא את האהבה הגדולה שביניהם)?
תשובה: צדיקים תחילתם יסורין וסופם שלווה. אין אנו יודעים מה מידת היסורין אולם יתכן שגם זה תלוי בנו. היחס שלנו לדברים יכולים לשנות את מנת היסורין. אם אדם יתייחס לגשמיות כקטסטרופה הוא יהיה כל ימיו ביסורין. אולם אם ידגיש את האור והוטב שיש בכל דבר יוכל גם לשמוח בעולם הזה. כל מצווה שאתה מקיים היא משמחת. כל עשיית חסד יכולה להזרם חיות חיובית. כל פסוק שאתה קורא בהטעמה הוא נעים ומעודד. גם תפלה יכולה להאמר לא רק מתוך בכי והשתוקקות אלא גם מתוך הודיה ושמחה, וכמו שכתוב "ושמחתים בבית תפילתי". וודאי שכל עוד שאנו לא בעולם הבא אנו גם מרגישים מייצרים אולם היציאה למרחב במידה מסויימת יכולה להתרחש כבר בעולם הזה.
שאלה: מלקחיים בשריים לא נקיים: מלקחיים בשריים שמשמשים במנגל לצורך הפיכת הבשר, לאחר חודש מזמן השימוש הקודם שומשו להפיכת פיתות הנאפות על סאג. המלקחיים לא נשטפו בין השימושים, רק נצרבו בתוך האש הדולקת לפני שנגעו בפיתות. מה דין הפיתות? האם הן פרווה או בשריות?
תשובה: דין הפיתות כפרווה.
שאלה: שכיחת יעלה ויבוא בתפילה: הרב, מה אני צריכה לעשות אם בטעות שכחתי לומר "יעלה ויבוא" בתפילה בחוה"מ סוכות?
תשובה: שכחת יעלה ויבוא בתפילת חול המועד עדין בעמידה- חוזרת ליעלה ויבוא. סיימת התפילה - חוזרת לראש. בברכת המזון כיון שלא חייבים לאכול לחם לא חוזרים.
שאלה: רמ"ח איברים על פי הזוהר: במשנה כשמפורטים רמ"ח איברים מדובר על פירוט העצמות. אך בזוהר הקדוש כשמדובר על רמ"ח איברים כנגד רמ"ח מצוות עשה נראה יותר שהכוונה לאיברים ממש (עינים, אזניים וכו ) האם כבוד הרב יודע האם אכן מדובר בהקבלה בין מספר האיברים למספר העצמות או שגם בזוהר הקדוש הכוונה לעצמות?
תשובה: המשנה מפרטת את האיברים לעניין טומאת מת, אבל הזוהר עוסק מצד חשיבות תפקידם ובזה גם העיניים, הלב, הריאות ועוד חשובים ללא קשר לעצמות.
שאלה: ריצת נשים בצניעות ברחוב: לכבוד הרב. האם מותר לבחורה לרוץ ברחוב בלבוש צנוע לצורך שיפור הכושר? במידה וזה נעשה בשעות הבוקר המוקדמות או שעות הערב המאוחרות האם זה משנה?
תשובה: מעיקר הדין מותר. על אישה להפעיל את רגישותה האישית ולהחליט אם התנאים במקום ובזמן הולמים את רגש צניעותה.
שאלה: לפתוח במשקרה שיש טיימר במקפיא: לרב! כאשר פותחים מקפיא ולאחר זמן נדלקת נורה או פועל זמזם, זאת אומרת, שמייד עם הפתיחה של הדלת (פעולה ישירה) נפתח או נסגר מעגל חשמלי שמפעיל טיימר שלאחר זמן מבצע את הפעולה הרצויה. התלבטתי בשאלה זו וקראתי את דברי הרב ולכן אני שולח את שאלתי עם ניתוח שלי מבחינת מה קורה חשמלית (בשונה למשל מטרמוסטט במקרר שלא עובר פעולה ישירה). האם עדיין יהיה מותר לפתוח מקרר או מקפיא כזה? ב השאלה נשאלה בהמשך לשאלה "זמזם במקפיא"
תשובה: אם הזמזום או האור לא מתחיל מיד אלא כעבור כמה שניות, זה נחשב גרמא ולכן זה מותר.
שאלה: כשרות במשפחה של חוזרים בתשובה: בעלי חוזר בתשובה ומשפחתו לא שומרת כשרות. אנחנו נוהגים לעשות שבתות מחוץ לבית, בבית הוריי והוריו נפגעים מאחר והוא לא מוכן לעשות אצלם שבתות בטענה שהם לא שומרים כשרות ולא מוכנים להכשיר את המטבח. האם יש היתר כלשהו או דרך לעשות שבת בבית שלא שומר כשרות?
תשובה: ב"ה לך. קראתי את מכתבך וחשבתי עליו המון. אין ספק שלא קל כשההורים לא משתפים פעולה עם החזרה בתשובה, ואינם מוכנים להקל על החוזר בתשובה. חשוב מאוד לדעת, שאדם שזוכה לחזור בתשובה הוא אדם שמאוד משתדל ומאוד מתאמץ לעשות את מה שהוא מאמין בו, ואת מה שהוא מבין שה' באמת רוצה שהוא יעשה. לפעמים אנשים אחרים מתקשים להבין זאת, ולהם נראים אותם המעשים כעקשנות שלא במקום, אך חשוב לדעת להסתכל על הדברים נכון, ולהבין שהאדם שחוזר בתשובה צריך באמת עזרה, וצריך גיבי והבנה. אדם שינסה לעשות תהליך של חזרה בתשובה בלי גיבוי, יש סיכוי גדול שהוא ירגיש קושי בכך, ושהוא או שישבר או שיהיה מתוסכל מהמאבקים המתמידים שהוא יהיה צריך לבצע יום יום ושעה שעה. חשוב מאוד לדעת להסתכל על החזרה בתשובה כמציאות גמורה, ולנסות מתוך כך לראות וללמוד איך לחיות איתה או עם האדם שעבר את התהליך הזה. ככל שנלמד יותר לחיות נכון את הדבר, כך נקל על עצמנו ועל האחרים. ההתעלמות משינוי המציאות רק מקשה על הסביבה. האדם חזר בתשובה וזו עובדה וחשוב להפנים זאת וללמוד לחיות איתה. אדם שחזר בתשובה לא יכול לאכול במקום שהאוכל לא כשר, ולא יכול לאכול בכלים שיש בהם בעיה של כשרות! לכן יש שתי אפשרויות, או להפסיק להתארח במקום שבו ישנן את הבעיות האלו, ולמרות הכאב הגדול לדעת שאין ברירה, או פשוט לנסות ללכת ביחד ולראות איך אפשר לגשר על הפער הקיים. התעלמות מקיום הפער רק תקשה על ההתקדמות. חשוב לשבת עם ההורים ולשאול אותם אם הם באמת רוצים שאתם תגיעו. ברגע שהם יבטאו באופן בהיר ומוחלט חשוב לדבר על כך, שפעמים רבות כשאנו רוצים דבר מסוים אנו צריכים להתפשר על דברים. לדוגמא, להבדיל אלף אלפי הבדלות, משפחה שאחד ממנה נפגע ונהיה נכה המרותק לכיסא גלגלים, אם המשפחה הרחבה תרצה את שותפותו, הם יהיו צריכים לתכנן את האירועים שלהם וכדומה לפי היכולת שלו להגיע. גם כאן, אם ההורים רוצים שתגיעו, הם צריכים להבין שהם חייבים לעבור את השינוי, גם אם הוא דורש לא מעט דברים. ככל שיקח להם יותר זמן להפנים זאת, כך המאבקים יהיו יותר גדולים והמשקעים יהיו יותר משמעותיים וחבל. חשוב מאוד שתנהלו שיחה ברורה על העניין, ותנסו להוביל קדימה. במידה ולא תצליחו, יש לכם שתי אפשרויות, או למצוא מגשר שיעזור לכם, או מבשך זמן לא להגיע לשבת אלא רק באמצע השבוע, ולומר להורים באופן בהיר ומאוחד את הסיבה לכך. אני מתאר לעצמי, שאהבת ההורים תיגבר על הדברים שמקשים על העניין, ושתזכו לפתור את הדבר באופן חיובי. אינני מאמין בחיפוש הקלות כדי לפתור בעיה זו, שכן בעיה זו אם לא תיפתר היא תופיע בדברים אחרים שוב ושוב. בברכת הצלחה רבה, ואשמח להתעדכן ולעזור עוד בכל מה שאוכל. הרב יצחק גרינבלט.
שאלה: להתפנות בסוכות: יהודי ספרדי שסוכתו בחצר,וצריך הרבה פעמים להתפנות ולעלות לביתו,האם אפשר ליחד מקום בסוכתו ושם לההתפנות,?וא"כ,אז איך מייחדים מקום?
תשובה: אסרו לעשות צרכיו בסוכה. אך במצב כזה שיש צער או באמצע שינה התירו א.או שיכסה ין. ב. או שיעשה צרכיו לבקבוק שיש בו מים.
שאלה: דיני הקבורה בצפון אמריקה: אני רב חדש בקהילה בצפון אמריקה, להלן כמה שאלות של המתנדבים (כ20 שנה) בחברא קדישא: 1 - כאן המנהג שנשים אינן קורעות את הבגד אלא לובשות צעיף ועליו מבצעות את הקריעה. ישנו מנהג נוסף לקשור עניבה על הברכיים, מותן וצוואר (על של הצוואר הן קורעות). השאלה: מה המקור לקשירת העניבות הנוספות בברכיים ובמותן? 2- לעתים הגופה מגיעה עם מחט מהבית חולים. אם מוציאים את המחט יוצא המון דם ובלגאן. השאלה: האם אפשר לקבור עם המחט? אם לא מה לעשות? 3- לעתים על מנת שהעור לא ייבקע עוטפים חלקים ממנו במין תחבושת בכמה מקומות (נ"ל שבעקב). אם מורידים אותו יוצא דם.וכנ ל. האם ניתן לקבור עם התחבושת? אם כן, האם ישנן הגבלות כלשהן, ואם לא - מה לעשות?
תשובה: 1. צריך לשאול את הרבנים המקומיים הוותיקים. בכל זאת אביע את דעתי לא למעשה. קריעת הצעיף אולי באה בגלל בעיות צניעות עקב לבושן הפרוץ של חלק מהנשים. אך הדין מחייב קריעת בגד דווקא ובקריעת הצעיף לא יוצאים ידי חובה. לכן, יש ללמד את הנשים ללבוש בגד המכסה את הגוף, לקורעו כהלכה ע"י אשה ומיד לחבר בסיכת ביטחון. מנהג העניבה נראה מוזר, ייתכן שהסירו את העניבה מהצוואר בגלל הקריעה ומשום מה העבירוה למקום אחר. אין צורך בכך. 2. כל דבר שמוציא דם עדיף לא לגעת בו.
שאלה: לפרסם בפייסבוק שאסור לחלל שבת: אם אדם מפרסם בפייסבוק שאסור לחלל שבת וחלק מחבריו הם חילוניים, האם זה לא בגדר שעדיף שהם יהיו שוגגים ולא מזידים או עצם זה שחלק מחבריו דתיים והמטרה היא זיכוי הרבים אז זה ר?
תשובה: זה ר. ראשית, מדובר בדבר שכתוב מפורש בתורה שלא נאמר עליו מוטב יהיו שוגגים. מעבר לכך סביר שההודעה ממעטת איסורי שבת וגם החילוני שרואה את בקשת אי חילול השבת יודעים שהדתיים אומרים מה אסור ומה מותר.
שאלה: סוכה שהמעמיד שלה מקורות בטון: האם מותר לבנות סוכה כאשר הקורות שלה הן מבטון,(פרגולה מבטון) והרוחב של הקורות עולה על 31 על 20 ס"מ, כשהקורות בעלות ה31 ס"מ מונחות בצורה אנכית וה20 ס"מ אופקיים. האם הסוכה כשרה? השאלה נשאלה בהמשך לשאלה "סוכה תחת פרגולה מבטון"
תשובה: לא התיחסת לרווחים בין הקורות אם המרחק בין קורה לקורה קטן יותר מאשר רוחב הקורה הסוכה פסולה לכל הדעות אם המרחק גדול יותר והוסיפו סכך הסוכה אומנם כשרה כי אין בה קורה שיש בה ד טפחים (32 ס"מ) אך יש פוסקים שלא ניתן להשתמש בה כי קורת בטון שרוחבה 24 ס"מ ומעלה יש בה ג' טפחים פסולים ואין לשבת תחתיה שאלתך הייתה האם לבנות סוכה כזו? התשובה אין לבנות לכתחילה סוכה כזו אךבדיעבד אם אין סוכה אחרת מותר להשתמש בה
שאלה: חובה ללמוד החייאה?: האם יש חובה ללמוד החייאה? כי רש"י כותב בסנהדרין עג-לא תעמוד על דם רעך, חזור על כל הצדדין שלא יאבד דם ריעך. והרמב"ם בהלכות רוצח,ח,ו- שבית דין שהתרשל מלתקן את הדרכים כדי שלא לעכב את הבורח לערי המקלט, מעלה עליהן הכתוב כאלו שפכו דמים. והרי הרוצח בשגגה אינו לפנינו. וד"ר דוד יעקב הלוי אפלבוים הי"ד כתב שעזרה מיידית של עוברי דרך אפשר להגיע להצלה של 30 אחוז של הלוקים בדום לב.
תשובה: קשה לומר שיש בזה חובה אבל בוודאי שיש בזה מצוה גדולה ותבוא ברכה על כל מי שילמד.
שאלה: שכחית "יעלה ויבוא" בתפילה: קודם כל אני רוצה לומר לך ממש שהתייחסת לשאלתי וענית לה בייחוס רב ובהתעניינות עכשיו אני רוצה קצת לדייק את שאלתי! קמתי מאוחר בבוקר ופיספסתי את זמן תפילת שחרית (אגב אפשר לומר שחרית עד חצות היום?!). אז אמרתי כמובן את ברכות השחר וברכות התורה וחיכיתי לזמן תפילת מנחה (אגב יש הבדל בין תפילת מנחה גדולה לקטנה? מהו? ומה אני צריכה להתפלל?!) בכדי להתפלל פעמיים. לאחר שסיימתי את תפילתי ואמרתי "עלינו לשבח" עבר כברת זמן. ואז נזכרתי שלא אמרתי "יעלה ויבוא" בתפילה, וידעתי שאני צריכה לחזור (לפחות כך חשבתי). אך ראיתי שנגמר זמן תפילת מנחה ולכן חיכיתי להתפלל תפילת ערבית פעמיים ושם כן נתתי תשומת לב ל-"יעלה ויבוא". עכשיו השאלה העיקרית שלי: האם עשיתי מעשה טוב שחזרתי להתפלל שוב גם אחרי שסיימתי, והאם עשיתי עבירה והצפללתי סתם מנחה פעמיים (שהרי מה שחשוב זו תפילת עמידה). טוב קודם כל אני רוצה להתנצל שחפרתי וגזלתי זמן מזמנך, ואם השאלה לא הייתה ברורה באמתץ על הכל!. ב מראש, מוריה. השאלה נשאלה בהמשך לשאלה "שכיחת יעלה ויבוא בתפילה"
תשובה: סוף זמן תפילת שחרית עד 4 שעות כיום עד השעה תשע וחצי בדיעבד עד שש שעות דהיינו עד השעה 11 וחצי. יש עדיפויות בין מנחה גדולה לקטנה אך עדיף להתפלל ולא להכנס לזה. שכחת יעלה ויבוא במנחה והתפללת ערבית פעמיים עשית טוב.
שאלה: המשך: נגלה לי עכשיו כי המתים בחדר הגופות אינם יהודים. האם זה משנה את הפסיקה? השאלה נשאלה בהמשך לשאלה "כהן ואשתו רופאה"
תשובה: אכן גוי לא מטמא באהל אך נשארה בעיית בית החולים כולו, שם המתים יהודים אם כי רופא בתפקיד חיוני המוגדר כפיקו"נ חייב להימצא בביה"ח גם כאשר יש מתים. הבעיה כאשר אינו בתפקיד חיוני, אם יש מצב כזה המשיכי בלימודייך. הינשאי למי שמתאים לך וכשתתעורר בעיה ידונו בה הפוסקים בהצלחה
שאלה: מתנה לאשתו בחגים: האם מועיל שאשה תמחל לבעלה על קנית מתנה בשבילה לחג או שמא לא מועיל כי זו חובה של מצוה?
תשובה: בכל חוב ממוני ניתן למחול, ואם זה בלב שלם זה נחשב כאילו הבעל קנה. ועיקר חובת הקניה היא בבגדים או תכשיטים ולא בסתם מתנות.
שאלה: יהודיה שהייתה עם גוי: האם לאחר שעברה תשובה מלאה לעברה זו תוכל אותה אישה להנשא לכהן? מה יקרה לכהן שכן מחליט לשאת אישה כזו? השאלה נשאלה בהמשך לשאלה "יהודיה שהייתה עם גוי"
תשובה: אשה שנבעלה לגוי אסורה להינשא לכהן, גם לאחר שעשתה תשובה. התשובה מועילה לעוון שלה, אך לא להיתר נשואין לכהן. כהן שמחליט להתחתן איתה עובר על איסור תורה, וכיוון שכן בי'ד מצווים לכפות אותו לגרש אותה. אם יוולדו ילדים מנישואים אסורים כאלו, הם יהיו כהנים פסולים, ויאסר עליהם לעלות לדוכן לברך, ולאכול בתרומה. (מקורות לעיון בשו"ע אבן העזר סימן ז, סעיף יב) הרב מרדכי גרוס.
שאלה: ברכות קריאת שמע (שחרית) אחרי 4 שעות: למדתי (עפ"י שו"ע וכמדומני הילקוט יוסף) - שאם מתחיל שחרית לאחר שעברו 3 שעות זמניות (אך טרם עברו 4 שעות של זמן התפילה) יכול עדיין לברך את ברכות קריאת שמע (ולגבי קריאת שמע עצמה - דינו שזכה כקורא בתורה). במידה ובדיעבד התחיל שחרית אחרי 4 שעות (ולפני חצות היום כמובן), אזי בחלק של ברכות קריאת שמע אינו חותם בשם ומלכות. השאלה שלי - מה דינו אם התחיל להתפלל (כלומר החל ב"קרבנות" או "ברוך שאמר") לפני 4 שעות והגיע לברכות קריאת שמע לאחר שעברו 4 שעות. האם מאחר והתחיל התפילה בזמן - יכול לברך את ברכות קריאת שמע למרות שעברו 4 שעות? אשמח גם להסבר התשובה (או מקורות). ותבורכו
תשובה: לא מספיק להתחיל בזמן. זמן תפילה תוך ארבע שעות הכוונה שעמידה תהיה בתוך הזמן הזה. ואם רואה שהזמן דחוק, יתפלל תפילה בדילוגים, ברוך שאמר אשרי וישתבח, וימשיך כסדר על מנת להתפלל בזמן, שברכות קריאת שמע יהיו תוך ארבע שעות. (משנ"ב עא,ד) ארבע שעות אפשר להקל בתפילה וברכות קריאת שמע לחשב מהזריחה, כמו בכל דיני דרבנן (בדיני דאורייתא ראוי להחמיר מאז עלות השחר לדוגמא: בזמן קריאת שמע ילקו"י פט, ו פסק"ת פט,ו).
שאלה: איך יודעים אם אדם כהן: האם כל בחור ששם משפחתו כהן הוא אכן כהן וחלים עליו דיני כהונה?
תשובה: כן, מי שנקרא כהן חלים עליו כל דיני כהונה אלא אם כן יוכיח אחרת.
שאלה: סכו"ם שלא ידוע במה השתמשו בו: מה דינו של סכו"ם שבשלושים שנים האחרונות השתמשו בו לפי דין, כלומר חלבי בחלב ובשרי בבשר, כולל לבישול, אך לא ידוע כיצד השתמשו בו לפני כן. יתכן (אך לא בוודאות) שהשתמשו בחלבי לבשר וההפך. האם נדרש להגעיל את הסכו"ם? שאלה נוספת. מה דינה של תבנית בשרית שייתכן אך לא בוודאות שלפני כ-12 שנים השתמשו בה לבישול חלב באופן חד פעמי?
תשובה: ב"ה שלו-ם וברכה, לכתחילה צריך להגעיל את הכלים. הרב חגי בר גיורא
שאלה: תספורת גילוח וכשרות: ריצית לשאול מספר שאלות 1.מהו האורך המינימלי ששערה בראש צריכה להיות? 2.מה האורך המינימלי של הפאות לחיים, הבנתי שעד העצם של הלחי צריך להיות 2 ס"מ ובהמשך אפשר להוריד ל 0, זה נכון? 3.האם מותר להוריד זקן לגמרי עם מכונה?
תשובה: איסור גילוח הפאות הוא מכשלה גדולה, שנעשית עבירה מהתורה בלי משים לב. 1. האורך המינימלי הוא כדי לכוף ראשו לעיקרו, כחצי סנטימטר (5 מ"מ). 2. עד לאחר עצם הלחי, צריך להשאיר את מלוא רוחבם ולא לעשות שפיץ. 3. מכונת גילוח שנויה במחלוקת ורבים המתירים אותה. ופוק חזי מאי עמא דבר.
שאלה: כשרות מפל שוקולד ומכונת קרפ: יש לי עסק קטן של מכונות מזון שאני מפעיל באירועים. רציתי לשאול לגבי מפל שוקולד ומכונת קרפ צרפתי. החומרים שמשתמשים בהם לרוב הם חלביים. רציתי לשאול אם ניתן להשתמש במכשירים האלה גם בפרווה? כלומר להשתמש בשוקולד פרווה במפל שוקולד או בבלילה פרווה לקרפ צרפתי. מה הדין לגבי אכילה עם בשר או לאחר אכילת בשר? זה נחשב בחזקת חלבי? כמובן יש אפשרות לנקות היטב ושלא יהיה הפעלה ב24 שעות הקרפ צרפתי פועל ב300 מעלות המפל יש גדול ב110 מעלות וקטן שאני לא ידוע כמה אבל היד סולדת ממנו. ושבת
תשובה: וברכת ד' אינני מכיר את המכשירים. כמו כן, לא הבנתי האם הכוונה להשתמש גם בחלבי וגם בפרווה או רק בפרווה. בכל אופן ברור: א. אם יכשירו את המכשיר משימוש חלבי (יפעילו את המכונה עם מים וכדו') לאחר מכן יוכלו להשתמש פרווה גמור. ב. אם אין אפשרות להמתין בין חלבי ופרווה 24 שעות ולא להכשיר - לבני אשכנז לא יאכל עם בשרי, אבל אין צורך להמתין שש שעות לאחר אכילת השוקולד. בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: סדר הלימוד בישיבה: הרב. אני תלמיד ישיבה בשיעור א ורציתי לשאול את הרב כמה שאלות בנוגע לסדרי הישיבה. א. מה התכלית בלימוד העיון? האם לא עדיף ללמוד אליבא דהלכתא כמו שרבים מגדולי ישראל אמרו (כגון הרב קוק)? האם התכלית בשביל לדעת לפסוק? ב. יש לי סדר אחד ביום שהוא פנוי לבחירתי והוא באורך של כארבע שעות. רציתי לשאול איך לחלקו, שכן אני רוצה ללמוד הרבה דברים: תנ"ך, בקיאות במשנה, בקיאות במסכתות בש"ס, מסילת ישרים ואמונה. בנוסף לכך, ישנם כמה שיעורים באותו זמן שאני מעונין להיכנס אליהם. איך אוכל ללמוד את כל זה ולהספיק הספק משמעותי? אשמח לעצת הרב.
תשובה: תתייעץ עם הר"מ או עם ראש הישיבה המכירים אותך. תפסת מרובה לא תפסת. בדרך כלל מומלץ ר אחה"צ ללמוד בבקיאות. אך אתה יכול לקבוע כחצי שעה בסוף הסדר נושא אחר, כגון: תנ"ך או מחשבה. כדאי להצמיד לימוד קצר לתפילות. כגון: בבוקר אחרי שחרית להישאר עם התפילין וללמוד חומש עם רש"י, אחרי מנחה וערבית מוסר או מחשבה וכדו'. בהצלחה
שאלה: תאריך בר מצווה כשאין אדר ב: הבן שלי נולד ב15.3.2000 כאשר החודש הועברו היה אדר ב. השנה אין אדר ב. מתי אני צריך לעשות לו בר מצווה, האם בחודש אדר או ניסן?
תשובה: עליכם לחגוג באדר. שיהיה בהרבה שמחה, הרב בנימין במברגר
שאלה: אונן כשיש מישהו אחר שיטפל בקבורה: האם הן יהיו אוננות עד הקבורה או שמכיוון שהם במקום אחר לגמרי, לא מתכוונות להגיע אז לא (והאם הדין משתנה כשקובעים עם החברא קדישא)? השאלה נשאלה בהמשך לשאלה "מנהגי אבלות על מישהו שנקבר בחו"ל"
תשובה: יש מחלוקת ראשונים האם אדם שאחד מקרוביו נפטר בעיר אחרת ויש מי שיטפל בקבורה יש לו דין אונן. השולחן ערוך (יורה דעה שמא, א) פסק שיש לו דין אונן ואילו הב"ח והש"ך (שם ס"ק ד) פסקו שאין לו דין אונן. וכתבו הרבה פוסקים כמותם, שאם לא מתכוון לבוא להלוויה אין לו דין אונן כלל. ואם מסרו לחברא קדישא לקבורה כתב גם השולחן ערוך בסעיף ג, שאם מסר לכתפים (חברא קדישא) אין לו דין אונן. לכן, אם החברא קדישא מטפל בקבורה והם נמצאים בעיר אחרת אינם צריכים לנהוג דיני אוננות. (ועיין בהרחבה בספר נטעי גבריאל הלכות אבלות, חלק א, פרקים יד וטז. ובספר מעולם ועד עולם, הרב גבריאל גולדמן, פרק ו בהתחלה ובהערה 6).
שאלה: קריעה של בן חורג: האם במקרה שבן חורג יושב שבעה בגלל שהוא רוצה להרגיש קירבה למשפחה וכדומה הוא יוכל לקרוע כדי שלא יהיה שונה או שמא זה כבר אסור משום בל תשחית? השאלה נשאלה בהמשך לשאלה "פטירת אם חורגת"
תשובה: אם הוא מרגיש צער עמוק ואמיתי אין זה בל תשחית.
שאלה: מקום הישיבה בשבעה: כשאדם נפטר בבית של בנו, למשל, שמבחינה מעשית אין הטרדה וכדומה, האם עדיף לשבת שם או בבית הנפטר? השאלה נשאלה בהמשך לשאלה "שבעה שלא בבית המנוחה"
תשובה: נראה שעדיף לשבת בבית בנו, שבו הוא נפטר. מקור דין זה, שלשבת שבעה בבית שבו הוא נפטר, הוא מספר מעבר יבק, מאמר אמרי נעם, פרק לה. הוא מציין מקור לדבריו במסכת שבת דף קנב, א. "אמר רב יהודה: מת שאין לו מנחמין הולכין עשרה בני אדם ויושבין במקומו". ומסביר רש"י, במקומו ששם מת. אמנם מאחר והיום הרבה נפטרים בבית חולים ולא ניתן למות שם, נוהגים לשבת במקום בו הנפטר היה גר. ועיין גם בנטאי גבריאל הלכות אבלות חלק א, פרק צא.
שאלה: צפייה בשידור חוזר: ראיתי שאלה לגבי צפייה בשידור חוזר (דרך האינטרנט) של תוכנית ששודרה בשבת ולראותה לאחר השבת, כאשר התשובה הייתה לא. רציתי לשאול: א. האם יש הבדל מתי הועלה לאינטרנט בשבת או לאחר השבת? ב. האם מותר לראות תוכנית שמשודרת במוצאי שבת אך אינני יודע אם הוכנה בשבת? ג. אם בוודאות הוכנה בשבת, כגון, שידור על מקרה שאירע בשבת?
תשובה: אם הדבר העיקרי בשבת צולם על ידי יהודים יש לאסור לראות זאת גם במוצאי שבת. ניתן להתיר במקום של ספק. אין הבדל מתי הדבר הועלה לאינטרנט.
שאלה: סוכה לחיילים באימונים: ישנם מצבים שהאימונים הם כן במקומות מסוכנים, מה הדין אז? כמו כן מה הדין לגבי אימונים כגון שבועות מלחמה או תרגילים גדולים שבהם המחלקות לפעמים מפוזרות בשטחים נררחבים ובתזוזה מתמדת. מה יהיה הדין לגבי ניווטים או במסכם ניווטים שזה מספר ימים שכל אחד בנפרד ובתזוזה מתמדת? השאלה נשאלה בהמשך לשאלה "למה חילים באימון חייבים בסוכה?"
תשובה: לגבי הסכנה אינני מקבל. לגבי סוג האמונים שנערך בחול המועד כמו שבוע מלחמה צריך שיקול דעת. אך הערכות מוקדמת בעת הכנת גרף האימונים פוטרת בעיות טרם עת. ואם יש אימונים אף בפיזור אפשר לתת מענה של סוכות כפי שמגיע מזון או ארבעת המינים לכול חייל.
שאלה: הבסיס לאמונה: אני אישה דתיה ולאחרונה אני מוצאת את עצמי עם הרבה שאלות באמונה, הראשונה היא למה? למה ה היה צריך את כל זה?? למה הוא היה צריך לברוא את כל העולם הזה, את העולם הבא, את כל המלאכים ואותנו? זה נשמע שאני מתלוננת, כלל וכלל לא! עכשיו כשהוא ברא אז אני מודה לו על כך ומשבחת על כל הנפלאות ועל כל החכמות שהוא עשה. אבל מלכתחילה למה? כל תשובה שאני מנסה לתת לעצמי מציגה את קב"ה עם תכונות של בן אדם, הוא הרי לא צריך את כל הכבוד,האהבה,הכעס והאכזבה שהוא "מקבל" מכל העולם הזה, אז למה? יש לי עוד המון שאלות אבל ראשית הייתי רוצה לדעת אם יש תשובה בכלל לשאלה הזאת או שאולי היא למעלה מאיתנו. ו
תשובה: השאלה היא למעלה מהשגתנו. אולם כפי שכתבת, וודאי שאין השיקול של הקב"ה שיקולים אנושיים. וודאי שהקב"ה מצד עצמותו לא צריך כלום. כל הבריאה היא להטיב לנו. הטוב האמיתי אינו טוב שניתן לנו במתנה ואנו צריכים להגיע לטוב שבא מהעבודה שלנו.
שאלה: תיקון מזגן בחול המועד: לכבוד הרב, מדוע, בכל אופן, אין לראות במזגן כצורך חשוב עבור המועד? השאלה נשאלה בהמשך לשאלה "תיקון רכב בחול המועד"
תשובה: מותר לתקן רק דבר שיאפשר את נסיעת הרכב.
שאלה: חזרת משה למצרים: לרב 1. "ויאמר ה' אל-משה במדין, לך שב מצרים: כי-מתו, כל-האנשים, המבקשים, את-נפשך" -מדוע ה אומר למשה שוב למצרים הרי הוא ציווה על משה למלא את השליחות ולהוציא את עמ"י ממצרים ומשה מתכוון ללכת למלא את השליחות לכאורה מילים אילו מיותרות כי משה ממילא התכוון ללכת למצרים אחרי שה ציווה עליו? 2. בפרק ג - ה אומר למשה כי פרעה יסרב לשלוח את עמ"י ופרק ד שוב פעם ה אומר למשה כי פרעה יסרב לשלוח אותם כי ה יכביד את ליבו, מדוע יש חזרה על דברי ה? 3. לפני מי משה צריך לעשות את האותות, לפני העם או לפני זקני ישראל או גם וגם? 4. מה הכוונה זקני ישראל, האם הכוונה לזקנים ממש או לזקן הכוונה חכם שיושב ולומד תורה, והאם אותו חכם שלומד תורה הוא צעיר או זקן?
תשובה: חשוב שהלמידה בתורה תהיה עוסקת במה אנו לומדים מהתורה, איזה ערך חינוכי. משה יתן האותות בפני עם ישראל. זקני ישראל הם ראשי העדה שקנו חכמה.
שאלה: חינוך קטן להמתין לקידוש: חברי בית המדרש בקשו לשאול לפי פסקי המ"ב, האם רק עד גיל 6 מותר להאכיל קטן לפני קידוש, הרי צריך לחנכו למצות קידוש?
תשובה: לא ניתן לכפות על קטן בגיל 6 שלא לאכול לפני קידוש. מדין חינוך, די בכך שירגיל את הילד שלא לאכול לפני קידוש תקופה קצרה לפני גיל בר מצווה. בשורות טובות